กฎกระทรวงแบ่งส่วนราชการเป็นกองบังคับการหรือส่วนราชการอย่างอื่น ในสำนักงานตำรวจแห่งชาติ (ฉบับที่ 11) พ.ศ. 2562
กฎกระทรวง
แบ่งส่วนราชการเป็นกองบังคับการหรือส่วนราชการอย่างอื่น
ในสำนักงานตำรวจแห่งชาติ
(ฉบับที่ ๑๑)
พ.ศ. ๒๕๖๒[๑]
 

อาศัยอำนาจตามความในมาตรา ๕ วรรคหนึ่ง และมาตรา ๑๐ วรรคสอง
แห่งพระราชบัญญัติตำรวจแห่งชาติ พ.ศ. ๒๕๔๗ นายกรัฐมนตรีออกกฎกระทรวงไว้
ดังต่อไปนี้

ข้อ ๑ ให้ยกเลิกความใน
(ฐ) ของ (๑๓) ของข้อ ๒
แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒
ซึ่งแก้ไขเพิ่มเติมโดยกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๙) พ.ศ. ๒๕๖๑ และให้ใช้ความต่อไปนี้แทน
(ฐ) กองบังคับการตำรวจมหาดเล็กราชวัลลภรักษาพระองค์
๙๐๔ ประกอบด้วย
(๑) ฝ่ายอำนวยการ
(๒) - (๗) กองกำกับการ ๑ - ๖
(๘) กองกำกับการวิเคราะห์ข่าวและเครื่องมือพิเศษ
(๙) กองกำกับการปฏิบัติการพิเศษ
(๑๐) กองกำกับการสายตรวจ

ข้อ ๒ ให้ยกเลิกความใน (ฐ) ของ (๑๒) ของ ๒. กองบัญชาการ ในข้อ ๓
แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ ซึ่งแก้ไขเพิ่มเติมโดยกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๙) พ.ศ. ๒๕๖๑ และให้ใช้ความต่อไปนี้แทน
(ฐ) กองบังคับการตำรวจมหาดเล็กราชวัลลภรักษาพระองค์
๙๐๔ มีอำนาจหน้าที่ ดังต่อไปนี้
๑) ถวายความปลอดภัยสาหรับองค์พระมหากษัตริย์ พระราชินี พระรัชทายาท พระบรมวงศานุวงศ์ตั้งแต่ชั้นพระองค์เจ้าขึ้นไป
ผู้สาเร็จราชการแทนพระองค์
ผู้แทนพระองค์ซึ่งเป็นพระบรมวงศานุวงศ์ตั้งแต่ชั้นพระองค์เจ้าขึ้นไป
และบุคคลที่ทรงพระกรุณาโปรดเกล้าฯ รับเป็นพระราชอาคันตุกะ
๒) ดำเนินการเกี่ยวกับการรักษาความปลอดภัยและการถวายพระเกียรติต่อพระองค์หรือบุคคลที่ต้องมีการถวายความปลอดภัย
การรักษาความปลอดภัยในขณะที่เสด็จไปหรือไปยังที่ใดรวมตลอดถึงการรักษาความปลอดภัยของยานพาหนะ
และสิ่งอื่นที่เกี่ยวข้อง
๓) ปฏิบัติภารกิจตามพระราชประสงค์
๔)
ประสานการปฏิบัติกับส่วนราชการหรือหน่วยงานที่เกี่ยวข้องกับการถวายความปลอดภัยการตรวจพื้นที่เพื่อเตรียมการรับเสด็จ
ขบวนเสด็จ เส้นทางเสด็จ และที่หมายเสด็จ
๕)
ปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญา
๖) ดำเนินการเกี่ยวกับงานด้านการข่าวของบุคคลหรือกลุ่มบุคคลที่มีพฤติการณ์เป็นภัยต่อความมั่นคงและองค์พระมหากษัตริย์
๗) ปฏิบัติการทางยุทธวิธีและเครื่องมือพิเศษให้กับหน่วยปฏิบัติต่าง ๆ
และสนับสนุนการปฏิบัติในการปราบปรามอาชญากรรมของกองบัญชาการตำรวจสอบสวนกลาง
๘)
ปฏิบัติงานด้านรถวิทยุสายตรวจมีหน้าที่ตรวจตรารักษาความสงบเรียบร้อยทั่วประเทศ งานสื่อสารและศูนย์วิทยุสนับสนุนการปฏิบัติงานของรถวิทยุสายตรวจ
งานรับแจ้งเหตุและเบาะ แสทางโทรศัพท์และทางไปรษณีย์
๙)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

ข้อ ๓ บรรดากฎกระทรวง
ระเบียบ ข้อกำหนด ข้อบังคับ ประกาศ หรือคำสั่งในเรื่องใดที่มีอยู่ในวันก่อนวันที่กฎกระทรวงนี้ใช้บังคับซึ่งอ้างถึงกองบังคับการถวายความปลอดภัยและปฏิบัติการพิเศษในสังกัดกองบัญชาการตำรวจสอบสวนกลาง
กองกำกับการถวายความปลอดภัย ๑ - ๖ และกองกำกับการสายตรวจถวายความปลอดภัย
ในกองบังคับการถวายความปลอดภัยและปฏิบัติการพิเศษ ในสังกัดกองบัญชาการตำรวจสอบสวนกลาง
ให้ถือว่ากฎกระทรวง ระเบียบ ข้อกำหนด ข้อบังคับ ประกาศ หรือคำสั่งในเรื่องนั้นอ้างถึงกองบังคับการตำรวจมหาดเล็กราชวัลลภรักษาพระองค์
๙๐๔ ในสังกัดกองบัญชาการตำรวจสอบสวนกลาง กองกำกับการ ๑ - ๖ และกองกำกับการสายตรวจ
ในกองบังคับการตำรวจมหาดเล็กราชวัลลภรักษาพระองค์ ๙๐๔ ในสังกัดกองบัญชาการตำรวจสอบสวนกลาง ตามกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ ซึ่งแก้ไขเพิ่มเติมโดยกฎกระทรวงนี้ แล้วแต่กรณี


ให้ไว้ ณ วันที่ ๒๕ มกราคม พ.ศ. ๒๕๖๒
พลเอก ประยุทธ์ จันทร์โอชา
นายกรัฐมนตรี
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรเปลี่ยนชื่อกองบังคับการถวายความปลอดภัยและปฏิบัติการพิเศษ
ในสังกัดกองบัญชาการตำรวจสอบสวนกลาง เป็นกองบังคับการตำรวจมหาดเล็กราชวัลลภรักษาพระองค์
๙๐๔ รวมทั้งเปลี่ยนชื่อส่วนราชการภายในกองบังคับการดังกล่าว จากกองกำกับการถวายความปลอดภัย
๑ - ๖ เป็นกองกำกับการ ๑ - ๖ และกองกำกับการสายตรวจถวายความปลอดภัย เป็นกองกำกับการสายตรวจ
เพื่อให้ชื่อส่วนราชการมีความเหมาะสมสอดคล้องกับภารกิจหลักที่ได้รับมอบหมายโดยตรง
อีกทั้งเพื่อให้การปฏิบัติหน้าที่เกี่ยวกับการถวายความปลอดภัยถวายอารักขา
ถวายพระเกียรติ และการปฏิบัติภารกิจทั้งปวงเป็นไปตามพระราชประสงค์และตามราชประเพณีตลอดจนการประสานงานกับหน่วยงานที่เกี่ยวข้องเป็นไปด้วยความเรียบร้อย
รวดเร็ว ทันต่อสถานการณ์และเกิดความปลอดภัยสูงสุด จึงจำเป็นต้องออกกฎกระทรวงนี้







พัชรภรณ์/จัดทำ
๗
กุมภาพันธ์ ๒๕๖๒

[๑] ราชกิจจานุเบกษา เล่ม ๑๓๖/ตอน
๑๒ ก/หน้า ๖/๒๗ มกราคม ๒๕๖๒